b'\n_START_ARTICLE_\nMarsalkka Govorovin kirjallisuuspalkinto\n_START_PARAGRAPH_\nMarsalkka Govorovin kirjallisuuspalkinto (ven. Literaturnaja premija imeni Marshala Sovetskogo Sojuza L. A. Govorova, Neuvostoliiton marsalkka L. A. Govorovin kirjallisuuspalkinto) on Pietarin kaupunginhallituksen 2001 perustama, kerran vuodessa jaettava kirjallisuuspalkinto, jonka tarkoitus on edist\xc3\xa4\xc3\xa4 is\xc3\xa4nmaallista kirjallisuutta._NEWLINE_Palkinto luovutetaan Pietarissa asuvalle henkil\xc3\xb6lle kirjallisista teoksista, jotka Pietarin kaupungin antaman palkintoa koskevan virallisen asetuksen mukaan \xe2\x80\x9dpaljastavat kansallisten urotekojen mahtavuuden sek\xc3\xa4 suurten sotap\xc3\xa4\xc3\xa4llik\xc3\xb6iden roolin Suuressa Is\xc3\xa4nmaallisessa sodassa 1941\xe2\x80\x931945, soturien ja piiritetyn Leningradin asukkaiden sankaruuden ja miehisyyden, is\xc3\xa4nmaallisuuden, ihmisrakkauden sek\xc3\xa4 voittaja-esi-isiemme kunniakkaita perinteit\xc3\xa4 jatkavien aikalaistemme korkean moraalisen laadun\xe2\x80\x9d. Palkinnossa on kolme luokkaa, arvoiltaan 25\xc2\xa0000, 15\xc2\xa0000 ja 10\xc2\xa0000 ruplaa._NEWLINE_Suomalaisista palkinto on my\xc3\xb6nnetty Johan B\xc3\xa4ckmanille vuonna 2004. B\xc3\xa4ckman sai palkinnon yhdess\xc3\xa4 ven\xc3\xa4l\xc3\xa4isen historiantohtori Nikolai Barynishkovin kanssa kirjasta "Leningradin piiritys ja Suomi 1941-1944". B\xc3\xa4ckman toimi kirjan kustantajana.'